ฮั่งเส็งปิดเช้าทะยาน 227.50 จุด รับดาวโจนส์ปิดพุ่ง
ฮั่งเส็งปิดเช้าทะยาน 227.50 จุด รับดาวโจนส์ปิดพุ่ง
25 เม.ย. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 227.50 จุด หรือ 0.94% ปิดภาคเช้าที่ 24,366.98 จุด ตามทิศทางของดัชนีดาวโจนส์ตลาดหุ้นนิวยอร์กที่ปิดพุ่งขึ้นกว่า 200 จุดเมื่อคืน เนื่องจากนักลงทุนขานรับนายเอมมานูเอล มาครอง ผู้สมัครสายกลางพรรคอิสระ และเป็นอดีตรัฐมนตรีว่าการกระทรวงเศรษฐกิจ ที่ได้รับชัยชนะในการเลือกตั้งประธานาธิบดีฝรั่งเศสรอบแรกเมื่อวันอาทิตย์ที่ผ่านมา ซึ่งช่วยให้ตลาดคลายความวิตกกังวลว่า ฝรั่งเศสจะถอนตัวออกจากการเป็นสมาชิกสหภาพยุโรป
 